**52. Meleged van? Én fázom. Cseréljünk!**

**Anyagok**

nátrium-hidroxid

jód

glicerin

víz

vatta

**Eszközök**

kémcső

talpas gömblombik vagy Erlenmeyer lombik, 500 cm3-es

vegyszereskanál

óraüveg

üvegbot

esetleg Bunsen-állvány dióval és lombikfogóval

**A kísérlet végrehajtása**

A kémcső külső falát kend be vékonyan glicerinnel, majd óvatosan forgasd meg egy nagyobb óraüvegre elhelyezett jódkristályokban. Így elérheted, hogy a kémcső külső falára néhány kisebb jódkristály ragadjon. Szórj a kémcsőbe kb. egy kiskanálnyi szilárd nátrium-hidroxid-pasztillát. Vatta (vagy lehet dugó is) segítségével rögzítsd a kémcsövet a lombik nyakába úgy, hogy benyúljon a lombikba. Tölts a kémcsőben lévő nátrium-hidroxidra annyi vizet, hogy félig legyen a kémcső. Keverd meg óvatosan üvegbottal a kémcső tartalmát. Figyeld meg, hogy mi történik.

**Tapasztalat**

**Magyarázat**

**Biztonsági tudnivalók és hulladékkezelés**

* A nátrium-hidroxid maró hatású, kézzel ne nyúljunk hozzá. A védőszemüveg és védőkesztyű használata kötelező.
* A jódgőzt ne szippantsuk be.
* A kísérleti maradékot gyűjtőedénybe helyezzük el.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.